wickkiey/tamil-wikipedia-chunked huggingface dataset:
# கே. வீரமணி

## ஆரம்ப வாழ்க்கை

எம். கே. கிருஷ்ண குஞ்சரம் ஐயர் - பாகீரதி அம்மாள் தம்பதியினருக்கு மகனாக 1936 ஆம் ஆண்டு வீரமணி பிறந்தார். இசையறிஞர் கே. சோமு இவரின் அண்ணனாவார். பாட்டனார் கவிக் குஞ்சர பாரதிகள், தாத்தா என். கோடீஸ்வர ஐயர் என இசைக் குடும்பத்தைச் சேர்ந்தவர்கள் கே. சோமு - கே. வீரமணி சகோதரர்கள்.
# கே. வீரமணி

## இசைப் பணி

மேலப்பெருங்கரையில் துடங்கினார்
# கே. வீரமணி

## இசை வெளியீடுகள்

- இவர் பாடிய பாடல்கள், 16 இசைத் தொகுப்புகளாக *சங்கீதா மியூசிக்* எனும் நிறுவனத்தால் வெளியிடப்பட்டுள்ளன.
# கே. வீரமணி

## விருதுகள்

- பக்தி இசை மாமணிகள் (இவரின் சகோதரர் சோமுவுக்கும் இணைந்து தரப்பட்டது), 1974; வழங்கியது: பால திரிபுர சுந்தரி சக்தி பீடம்.
- கலைமாமணி விருது, 1987
# ஏரி அரண்மனை

**ஏரி அரண்மனை** (*Lake Palace*) என்றழைக்கப்படும் இந்த அரண்மனை முன்னதாக ‘ஜஹ் நிவாஸ்’ என்றழைக்கப்பட்டது. இந்தியாவின் உதய்ப்பூரில் உள்ள பிசோலா ஏரியின் நான்கு ஏக்கரில் அமைந்துள்ளது. இது 83 அறைகளைக் கொண்ட ஆடம்பர ஓட்டலாக அமைந்துள்ளது. கோடைக்காலத்தில் தங்குவதற்கான சிறந்த அரண்மனையாக கட்டப்பட்டது. ஆரம்ப காலத்தில் ஜகநிவாஸ், ஜான் நிவாஸ் என்று கட்டியவரின் பெயரில் அழைக்கப்பட்டது.  
இங்கு தங்குபவர்கள் சூரிய வணக்கம் செய்வதற்காக கிழக்குப்புறம் பார்த்து அரண்மனையைக் கட்டியுள்ளனர். இது பிற்கால அரசர்களின் கோடைக்கால உல்லாசப் போக்கிடமாக இருந்தது. அரண்மனையின் மேற்புற அறை 21 அடி விட்டத்துடன் (6.4 மீட்டர்) கூடிய வட்ட வடிவில் அமைந்துள்ளது. இதன் தரைப்பகுதியில் கருப்பு, வெள்ளை மார்பிள் கற்களை பதித்துள்ளனர். மேலும் சுவர்களும் பலவித வண்ணங்களுடன் கூடிய அழகான வடிவில் அலங்கரிக்கப்பட்டுள்ளன. அத்துடன் 75 அறைகளை புதிதாக இணைத்தது. தாஜ் குழுமத்தின் ஜாம்செத் டி.எஃப்.லாம், இதனை உண்மையான தோற்றத்திலிருந்து மாற்றியதில் முக்கியமானவர் ஆவார். அவர் இந்த ஹோட்டலினை தனது பணியாலும், அனுபவத்தினாலும் உயர்ந்த தரத்திற்கு கொண்டு சென்றார். இதன் முதல் பொது மேலாளராக பணியாற்றிய அவர், இந்தியாவில் இளம்வயதில் மேலாளர் ஆனவர் என்று கருதுகின்றனர். 2000 ஆம் ஆண்டில் இரண்டாம் முறையாக புதுப்பிப்பு வேலைகள் நடைபெற்றது.
# ஏரி அரண்மனை

## இதர செய்திகள்

பாரம்பரியமும், ஆடம்பரமும் நிறைந்த இந்த ஹோட்டல் உலகின் பல முக்கிய புள்ளிகளின் கவனத்தினை ஈர்த்தது. அவர்களுள் சிலர்: லார்ட் கர்சன், விவியன் லீ, ராணி எலிசபெத், ஈரான் ஷா, நேபாள அரசர், ஜாக்குலின் கென்னடி.  
இதன் அழகான தோற்றம் பல திரைப்படங்களின் படப்பிடிப்பிற்கும் பயன்படுத்தப்பட்டது. அவற்றுள் சில:
- 1959 – ‘த இந்தியன் டம்ப்’, ‘ஃப்ரிட்ஸ் லாங்க் த டைகர் ஆஃப் எஷனபபூர்’ என்ற இரண்டு திரைப்படத்தின் படப்பிடிப்புகள் இங்கு நடத்தப்பட்டது.
- 1983 – ‘ஆக்டோபுசி’ எனப்படும் ஜேம்ஸ் பாண்டு திரைப்படம் இங்கும் உதய்பூரின் நகர்ப்பகுதியிலும் எடுக்கப்பட்டன.
- 1984 – ‘த ஜுவல் இன் த கிரவுன்’ எனப்படும் பிரிட்டன் தொலைக்காட்சித் தொடர் எடுக்கப்பட்டது.
- 2001 – சுபாஷ் காயால் படமாக்காப்பட்ட பாலிவுட் படமான ‘யாதேயின்’ இங்குதான் படமாக்கப்பட்டது.
- 2006 – தர்சேம் சிங்கால் எடுக்கப்பட்ட ‘த ஃபால்’ இங்கு படமாக்கப்பட்டது.
- 2013 – ‘யே ஜவானி ஹை திவானி’யும் இங்கு எடுக்கப்பெற்றது.
# கிரிபத்கொடை

**கிரிபத்கொட** இலங்கையின் ஏ-1 நெடுஞ்சாலையில் களனி நகருக்கும் கடவத்தை நகருக்கும் இடையில் அமைந்துள்ளது. இது கொழும்பு மாநகரின் பெரிய புறநகர்ப் பகுதியாகும். கொழும்பு மாநகரின் மையப்பகுதியில் இருந்து 12கி.மீ. தூரத்தில் அமைந்துள்ளது. இலங்கையின் முதலாவது வர்த்தக ரீதியான இ-நகராக இது விளங்குகிறது.
# ஜன் தன் திட்டம்

**ஜன் தன் திட்டம்** அல்லது **பிரதமர் மக்கள் நிதி திட்டம்** (Pradhan Mantri Jan Dhan Yojana)
வீட்டுக்கு ஒரு வங்கிக் கணக்கு இருக்கும் வகையில் புதிய திட்டத்தை பிரதமர் நரேந்திர மோதி 28 ஆகஸ்டு 2014 வியாழக்கிழமை அன்று புதுதில்லியில் தொடங்கி வைத்தார்.  
பிரதமர் நரேந்திர மோடி 15 ஆகஸ்டு 2014 சுதந்திர தின உரையில், ‘பிரதான் மந்திரி ஜன்-தன் யோஜனா’ (பிரதமர் மக்கள் நிதி திட்டம்) என்ற திட்டத்தை பற்றி அறிவித்தார்..  
இந்தத் திட்டத்தின் கீழ், வங்கியில் கணக்கு இல்லாத 7½ கோடி குடும்பத்தினருக்குக் காப்பீடு வசதியுடன் வங்கிக் கணக்கு தொடங்கப்பட்டது.  
நாடு முழுவதும் மாநில தலைநகரங்களிலும் மற்றும் முக்கிய மாவட்ட தலைநகரங்களிலும் இந்தத் திட்டம் தொடங்கி வைக்கப்பட்டது. இத்திட்டத்தின் கீழ், வங்கி கணக்கு தொடங்குவதற்கு ஆதார் அட்டை இருந்தால், வேறு ஆவணங்கள் தேவை இல்லை. வங்கி கணக்கு தொடங்கிய பிறகு, அவர்களுக்கு ஏ.டி.எம். கார்டு வழங்கப்படும். அதை வைத்து நாடு முழுவதும் உள்ள ஏ.டி.எம்.களில் பணம் எடுத்துக்கொள்ளலாம்.  
ஒரு லட்சம் ரூபாய்க்கான விபத்து காப்பீடும் முப்பதாயிரம் ரூபாய்க்கான ஆயுள் காப்பீடும் வழங்கப்படும். ஆயுள் காப்பீட்டுக்கான சந்தா தொகையை இந்திய அரசே செலுத்தும். ஓய்வூதியம், காப்பீடு போன்ற வசதிகளும் அளிக்கப்படும். மத்திய, மாநில அரசுகள் அளிக்கும் நிதி உதவிகளை, வங்கிக் கணக்கு மூலம் பெற்றுக்கொள்ளலாம்.  
.  
மாநில அரசுத் துறைகளின் திட்டங்களின் பயனாளிகளின் வங்கிக் கணக்குகளுக்கு அதற்கான தொகை உடனுக்குடன் அனுப்பப்படும். இந்தத் திட்டத்தின்கீழ் விவசாயிகளுக்கு ருபே கிஷான் அட்டைகளை வழங்குவதற்குக் கூட்டுறவு வங்கிகள் தேவையான நடவடிக்கைகள் மேற்கொள்ளும்.
# ஜன் தன் திட்டம்

## வரலாறு

15 ஆகஸ்ட் 2014 அன்று இந்த திட்டம் பிரதமர் நரேந்திர மோடியினால் துவக்கப்பட்டது. இத்திட்டத்தின் முழக்கம் "மேரா கதா, பாக்ய விதாதா" ("என் கணக்கு, விதியை மீட்டெடுப்பவர்" என்று பொருள்படும்). 2005-06ல், ரிசர்வ் வங்கியானது அனைத்து வங்கிகளும் பொதுமக்களுக்கு "தேவையற்ற வசதிகள் அற்ற வங்கி கணக்குகளை" (ஆங்:No-frills account) கட்டணமின்றியோ அல்லது குறைந்த கட்டணத்தோடோ வழங்கவேண்டும் என்று சுற்றறிக்கை வெளியிட்டது. 2012ல் ரிசர்வ் வங்கியானது, 2005ல் துவக்கப்பட்ட "தேவையற்ற வசதிகள் அற்ற வங்கி கணக்குகளை" "அடிப்படை சேமிப்பு வங்கி வைப்பு கணக்காக" மாற்ற உத்தரவிட்டது. ஸ்வாபிமான் உட்பட முந்தைய அரசின் திட்டங்கள் மக்களைப் பெருவாரியாக சென்றடைவதில் தோல்வியடைந்த பிறகு ஜன்தன் திட்டம் தொடங்கப்பட்டது. *ஸ்வாபிமான்* என்பது இந்திய அரசாங்கத்தின் 2011 பிரச்சாரமாகும், இது பெரிய கிராமப்புறங்களுக்கு வங்கிச் சேவைகளைக் கொண்டுசெல்வதை நோக்கமாகக் கொண்டிருந்தது.
# ஜன் தன் திட்டம்

## புள்ளிவிவரம்

14 ஜனவரி 2021 அன்று, பிரதம மந்திரி ஜன்-தன் திட்டத்தின் புள்ளிவிவரங்கள் (அனைத்து புள்ளிவிவரங்களும் கோடியில்),
<div>
| வங்கிகளின் வகை | வங்கி கணக்கு எண்ணிக்கை | வங்கி கணக்கு இருப்பு | ரூபே கார்டுகளின் எண்ணிக்கை |  |  |  |  |
| --- | --- | --- | --- | --- | --- | --- | --- |
| பொதுத் துறை வங்கிகள் | 20.21 | 18.09 | 12.77 | 32.98 | 106471.60 | 26.13 |  |
| பிராந்திய கிராம வங்கிகள் | 6.51 | 4.29 | 0.92 | 7.43 | 26547.44 | 3.39 |  |
| தனியார் வங்கிகள் | 0.69 | 0.69 | 0.56 | 1.25 | 4176.90 | 1.12 |  |
| **மொத்தம்** | **27.40** | **23.07** | **14.25** | **41.65** | **137195.93** | **30.65** | } |
</div>  
ஆண்டுதோறும் துவக்கப்பட்ட வங்கிகணக்குகள் எண்ணிக்கை
| ஆகஸ்டு-15 | 17.9 |
| --- | --- |
| ஆகஸ்து-23
!50.09 |  |
| } |  |  
| ஆகஸ்டு-17 | 23.15 | 76% |
| --- | --- | --- |  
| ஆக-15 | 22901 |
| --- | --- |  
| ஆகஸ்டு-15 | 1279 |
| --- | --- |
# ஜன் தன் திட்டம்

## சட்டவிரோத பண முதலீடு

ஏழைகளுக்காக துவங்கப்பட்ட இந்த கணக்கில் இந்திய அரசு 2016 ஆம் ஆண்டு நவம்பர் மாதம் 8 ஆம் திகதி 500 மற்றும் 1000 இந்திய ரூபாய் நோட்டுகள் செல்லாது என்று அறிவித்தபோது இந்த கணக்குகளில் மட்டும் 87,000 கோடி ரூபாய் சட்டவிரோதமான பணம் வைப்பு வைக்கப்பட்டதாக அரசு தெரிவித்துள்ளது.
# ஜன் தன் திட்டம்

## மேலும் பார்க்க

- பிரதான் மந்திரி ஜீவன் ஜோதி பீமா யோஜனா
- பிரதான் மந்திரி சுரக்சா பீமா யோஜனா
- அடல் ஓய்வூதியத் திட்டம்
- பிரதம மந்திரி முத்ரா திட்டம்
- வைப்பு காப்பீடு மற்றும் கடன் உத்தரவாதக் கழகம்
# கரிக்குருவிக்கு உபதேசம் செய்த படலம்

**கரிக்குருவிக்கு உபதேசம் செய்த படலம்** அல்லது **கருங்குருவிக்கு உபதேச திருவிளையாடல்** என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலிலுள்ள 47 வது படலமாகும் (செய்யுள் பத்திகள்: 2274 -2296). மதுரை மீனாட்சியம்மன் கோயிலில் ஆவணி மூலத் திருவிழாவில் கருங்குருவிக்கு உபதேசம் செய்த திருவிளையாடல் நிகழ்ச்சி ஆண்டு தோறும் நடைபெறுகிறது.
# கரிக்குருவிக்கு உபதேசம் செய்த படலம்

## புராண வரலாறு

முற்பிறப்பில் எவ்வளவோ புண்ணிய காரியங்கள் செய்திருந்தும், சிறிது பாவமும் செய்தமையால் ஒருவன் மறு பிறப்பில் கருங்குருவியாக பிறந்தான். அந்த கருங்குருவியை காகங்கள் மிகவும் துன்புறுத்தின. அவற்றிற்கு பயந்து கருங்குருவி நெடுந்தூரம் பறந்து சென்று ஒரு மரத்தின் கிளையில் தன் நிலையை எண்ணி வருந்தியபடி அமர்ந்தது. அப்போது சிலர் மதுரை பற்றியும், பொற்றாமரைக் குளத்தில் நீராடி சோமசுந்தரரை வழிபட்டால் எண்ணியது நடக்கும் எனவும் உரையாடினர். கருங்குருவி அங்கிருந்து மதுரைக்கு வந்து, பொற்றாமரைக் குளத்தில் நீராடி இறைவனை வணங்கியது. இறைவனும் குருவியின் பக்திக்கு இணங்கி மிருத்யுஞ்சய மந்திரத்தை உபதேசித்தார்.  
மேலும் கருங்குருவியின் இனத்து பெயரான எளியான் பெயரை ’வலியான்’ என மாற்றினார். இத்திருவிளையாடல் நிகழ்வுவை மதுரை மீனாட்சி சுந்தரேஸ்வரர் கோயிலில் ஆவணி மூலத் திருநாளில் ஆண்டு தோறும் நடத்திக் காட்டப்படுகிறது.
# நிக்கோலஸ் ச்டோல்லேர்

**நிக்கோலஸ் ச்டோல்லேர்** (பிறப்பு: 1976 மார்ச் 19) இவர் ஒரு இங்கிலாந்து நாட்டு திரைப்பட இயக்குநர் மற்றும் திரைக்கதையாசிரியர் ஆவார். இவர் நெய்பர்ஸ் போன்ற திரைப்படங்களை இயக்கியுள்ளார். இவர் செக்ஸ் டேப் போன்ற சில திரைப்படங்களுக்குக் கதை எழுதி இயக்கியுள்ளார் என்பது குறிப்பிடத்தக்கது.
# அதுல் வர்மா

**அதுல் வர்மா** , (பிறப்பு:1997 சூன் 20) இந்தியாவைச் சேர்ந்த வில்வித்தை வீரர் ஆவார். சீனாவின் நான்ஜிங் நகரில் நடந்த இளையோர் ஒலிம்பிக் போட்டிகளில் விற்பிரிவு போட்டிகளில் வெண்கலப்பதக்கம் வென்றார். உத்தரப்பிரதேசத்தில் உள்ள பாரபங்கியைச் சேர்ந்த இவர் 6-4 (20-28,30-29, 27-27, 29-30, 29-29 ) என்ற புள்ளிகளில் வெண்கலப்பதக்கத்துக்கான போட்டியில் துருக்கியின் மெட்டே கோஸோஸ் என்பவரை வீழ்த்தி பதக்கத்தைக் கைப்பற்றினார்.
# ஹிட்லர் (நூல்)

**ஹிட்லர் (நூல்)** 1935 இல் வெ.சாமிநாத சர்மாவால் எழுதபட்ட நூல்.  
முதல் உலகப்போரில் (1914) சாதாரண படைவீரனாக வாழ்கையை தொடங்கிய ஹிட்லர் அடுத்த 20 வருடங்களில் ஜெர்மனியின் சர்வாதிகாரியாக மாறும் வரலாறை பதிவுசெய்கிறது. 1935 வரையான வரலாறு இதில் கூறப்பட்டுள்ளது. யூதர்கள் மீதான இனப்படுகொலைகள் தொடங்காத காலத்தில் எழுதப்பட்டதால் ஹிட்லரை ஒரு நாயகனாக சித்தரிக்கின்றது.
# தமிழ்நாட்டில் பௌத்தக் கோயில்கள்

தமிழ்நாட்டில் **பௌத்தக் கோயில்கள்** குறைந்த அளவிலேயே உள்ளன. பல நூற்றாண்டுகளுக்கு முன்பாக இருந்த அமைப்பு புத்த விகாரம் என்ற நிலையில் அமையும். தமிழகத்தில் பல இடங்களில் புத்தர் சிலைக்கு வழிபாடுகள் நடத்தப்படுகின்றன. பிற கோயில்களிலும் புத்தர் சிலைகள் காணப்படுகின்றன.
# தமிழ்நாட்டில் பௌத்தக் கோயில்கள்

## புத்த விகாரைகள்

1. பூம்புகார்
1. சூடாமணி விஹாரம், நாகப்பட்டினம் மாவட்டம்
# தமிழ்நாட்டில் பௌத்தக் கோயில்கள்

## புத்தர் கோயில்கள்

1. அரியாங்குப்பம், புதுச்சேரி-கடலூர் சாலை
1. தியாகனூர், (கோயில்) சேலம் மாவட்டம்
1. தியாகனூர், (தியான மண்டபம்) சேலம் மாவட்டம்
1. திருச்சி
1. திருத்தணி, திருவள்ளூர் மாவட்டம்
1. திருவிளந்துறை, தஞ்சாவூர் மாவட்டம்
1. பள்ளூர், அரக்கோணம் வட்டம், வேலூர் மாவட்டம்
1. பெருஞ்சேரி, மயிலாடுதுறை மாவட்டம்
1. புத்தமங்கலம், கீழ்வேளூர் வட்டம், நாகப்பட்டினம் மாவட்டம்
1. வியாசர்பாடி சென்னை
1. பாகனேரி சிவகங்கை மாவட்டம்
# தமிழ்நாட்டில் பௌத்தக் கோயில்கள்

## பிற கோயில்களில்/கோயில்கள் அருகில் புத்தர் சிலைகள்

- காஞ்சிபுரம் ஏகாம்பரநாதர் கோயில், காஞ்சிபுரம்
இக்கோயிலில் மதிற்சுவரில் புத்தர் பரிநிர்வாண கோலத்தில் உள்ள சிலை இருந்ததாக மயிலை சீனி.வேங்கடசாமி கூறியுள்ளார்.
- திருநாட்டியத்தான்குடி, திருவாரூர் மாவட்டம்
- திருவதிகை, கடலூர் மாவட்டம்
- திருவலஞ்சுழி, தஞ்சாவூர் மாவட்டம்
- பேட்டவாய்த்தலை, திருச்சி மாவட்டம்
- மன்னார்குடி, திருவாரூர் மாவட்டம்
- முத்துமாரியம்மன் கோயில், பட்டீஸ்வரம், தஞ்சாவூர் மாவட்டம்
- முழையூர் பரசுநாதசுவாமி திருக்கோயில், தஞ்சாவூர் மாவட்டம்
# கண்ணபுரம் விக்கிரம சோழீசுவரர் திருக்கோயில்

| புராண_பெயர் = கண்ணபுரம்
| தேவநாகரி =
| சமசுகிருதம் =
| ஆங்கிலம் =
| மராத்தி =
| வங்காளம் =
| சீனம் =
| மலாய் =
| வரிவடிவம் =  
| ஊர் = கண்ணபுரம்
| மாவட்டம் = திருப்பூர்
| மாநிலம் = தமிழ்நாடு
| நாடு = இந்தியா  
| மூலவர் = ஸ்ரீ விக்கிரம சோழீஸ்வரர்
| உற்சவர் =
| தாயார் = ஸ்ரீ வித்தகச் செல்வி
| உற்சவர்_தாயார் =
| விருட்சம் =
| தீர்த்தம் = கஞ்சமலர் வாவி (தாமரைத் தடாகம்)
| ஆகமம் =
| திருவிழாக்கள் = சித்திரா பௌர்ணமி  
| பாடல்_வகை = திருப்புகழ்
| பாடியவர்கள் = அருணகிரிநாதர்  
| கட்டடக்கலை = சோழர்காலத்துக் கட்டடக்கலை
| கோயில்கள் =
| மலைகள் =
| நினைவுச்சின்னங்கள் =
| கல்வெட்டுகள் = கல்வெட்டுகள் மற்றும் தாமிர பட்டயம் முதலான ஆவணங்கள்.  
| தொன்மை =ஆயிரம் ஆண்டுகள்
| நிறுவிய_நாள் =
| கட்டப்பட்ட_நாள் =
| அமைத்தவர் =
| கலைஞர் =
| அறக்கட்டளை =
| வலைதளம் =
| தொலைபேசி = 9442256223, 9487042764  
சிதிலமடைந்த இத்திருக்கோயிலின் புனர்நிர்மாணப்பணிகள் 2012 ஆம் வருடத்திலிருந்து மேற்கொள்ளப்பட்டுவருகின்றன.
# சைமன் கிரகரி பெரேரா

வண. **சைமன் கிரகரி பெரேரா** (*Rev. Fr. S. G. Perera*, சூன் 5, 1882 - பெப்ரவரி 19, 1950) யேசு சபையைச் சேர்ந்த கத்தோலிக்க மதகுருவும், வரலாற்றாளரும் ஆவார். இலங்கையரான இவர், பொதுவாக இலங்கை வரலாற்றை எழுதுவதில் குறிப்பிடத்தக்க பங்களிப்புச் செய்துள்ளார். எனினும், போர்த்துக்கேயர் கால இலங்கை வரலாற்றிலும், இலங்கையில் கத்தோலிக்கத் திருச்சபை வரலாற்றிலும் இவர் சிறந்து விளங்கினார். உள்ளூர் மொழிகளில் எழுதப்பட்ட ஆவணங்களை வாசித்தறிவதில் அவருக்கு இருந்த இடர்ப்பாடுகள் காரணமாக போர்த்துக்கேயருக்கு முந்திய கால வரலாற்றில் இவரது திறமை அவ்வளவு வெளிப்படவில்லை. இவர் இலங்கை வரலாறு குறித்த பல நூல்களை எழுதியுள்ளதுடன், 17 ஆம் நூற்றாண்டில் குவைரோசு எழுதிய த டெம்பொரல் அன்ட் ஸ்பிரிச்சுவல் கொன்குவெஸ்ட் ஒஃப் சிலோன் என்னும் பெரிய நூலைப் போர்த்துக்கேய மொழியில் இருந்து ஆங்கிலத்துக்கு மொழிபெயர்த்தார்.
# சைமன் கிரகரி பெரேரா

## வரலாறு

சைமன் கிரகரி பெரேரா, 1882 ஆம் ஆண்டு யூன் 5 ஆம் தேதி இலங்கையிலுள்ள களுத்துறையில் பிறந்தார். தொடக்கக் கல்வியைத தனது சொந்த ஊரில் இருந்த புனித சிலுவைக் கல்லூரியில் பெற்ற அவர், பின்னர் கொழும்பு புனித யோசேப் கல்லூரியிலும், பின்னர் கொழும்பு வெஸ்லிக் கல்லூரியிலும் தனது கல்வியைத் தொடர்ந்தார். 18 ஆவது வயதில் அரச எழுது வினைஞர் தேர்வில் வெற்றி பெற்ற பெரேரா காணிப் பதிவாளர் அலுவலகத்தில் பணியில் அமர்ந்தார். 1905 ஆம் ஆண்டில் யேசு சபையில் இணைந்து இந்தியாவுக்குச் சென்றார். அங்கே யேசு சபை உறுப்பினருக்கான கடுமையான பயிற்சியைப் பெற்ற அவர் 1911ல் இலங்கைக்குத் திரும்பி காலி, புனித அலோசியசு கல்லூரியில் கற்பித்தலில் ஈடுபடலானார். 1914ல் மதக் கல்வியைத் தொடர்வதற்காக மீண்டும் இந்தியாவுக்குச் சென்றார். 1917 ஆம் ஆண்டில் அவர் குருவானவராக நிலைப்படுத்தப்பட்டார்.  
இலங்கையின் வரலாற்றில் ஆர்வம் கொண்ட பெரேரா யேசு சபை மூலம் தனக்கிருந்த தொடர்புகளைப் பயன்படுத்திக்கொண்டு இலங்கையின் வரலாற்றுத் துறையில் சிறப்பான பணிகளை இவர் ஆற்றியுள்ளார். இவர் 1950ம் ஆண்டு பெப்ரவரி 19 ஆம் தேதி காலமானார். இது 1930ல் மூன்று தொகுதிகளாக வெளியிடப்பட்டது. அத்துடன், கண்டி இராச்சியத்துக்கும், போர்த்துக்கேயருக்கும் இடையில் இடம்பெற்ற போர்கள் தொடர்பான இரண்டு ஆவணங்களை இலங்கை அரசுக்காக, லிசுபனில் இருந்து பெற்று ஆங்கிலத்தில் மொழிபெயர்த்தார்.  
இவற்றை விட 300க்கும் மேற்பட்ட கட்டுரைகளைச் செய்தித்தாள்களிலும், ஆய்விதழ்களிலும் வெளியிட்டதோடு, அறிஞர் அவைகளிலும் சமர்ப்பித்துள்ளார். இவற்றுள், *கண்டி இராச்சியத்தின் எழுச்சியும் வீழ்ச்சியும்* (*The Rise and Fall of Kandian Kingdom*), *பழைய வரலாற்றில் களுத்துறை* (*Kalutara in Early History*), *கொழும்பு நகரம் 1502-1656* (*Colombo City 1501-1656*), *கான்ஸ்டன்டைன் டி சாவின் வழித்தடம்* (*The Rout of Constantine De sa*), *போர்த்துக்கேயத் தோம்புகள்* (*The Portuguese Tombos*), *இலங்கையின் வரலாறு* (*History of Ceylon*) என்பவை குறிப்பிடத்தக்கவை.
# டுவோலிங்கோ

**டுவோலிங்கோ** (Duolingo) என்பது கூட்டவழி மூலம் மொழிகளைக் கற்றுக்கொள்ளவும், மொழி பெயர்க்கவும் உதவும் இலவச இயக்கமுறைமை .
# டுவோலிங்கோ

## தள வடிவமைப்பு

இத்தளத்தின் பயனர்கள் ஒரு மொழியைக் கற்கும்பொழுதே, பிற வலைத்தளங்களையும் ஆவணங்களையும் மொழிபெயர்க்க உதவுமாறு வடிவமைக்கப்பட்டுள்ளது. ஆகத்து 2014 வரை இந்த தளம் ஆங்கிலம் அறிந்தவர்களுக்கு இலத்தீன் அமெரிக்க ஸ்பானிஷ், பிரெஞ்சு, ஜெர்மன், பிரேசிலிய போர்ச்சுக்கீசு, இத்தாலி, டச்சு, டேனிஷ், ஐரிஷ் ஆகிய மொழிகளைக் கற்க வகை செய்துள்ளது மட்டுமல்லாது , பிற மொழி அறிந்தோருக்கு அமெரிக்க ஆங்கிலம் கற்கவும் இது பயன்படுகிறது.
# டுவோலிங்கோ

## இயங்கு முறைமைகள்

வலைத்தளம் மட்டுமல்லாது ஆண்டிராய்டு மற்றும் ஆப்பிளின் ஐஓஎஸ் கருவிகளிலும் இதற்கான மென்பொருள்களை வழங்குகிறது. விண்டோஸ் போன் இயங்கு முறைமைக்கான மென்பொருள் வெளியிடுவது குறித்த ஒரு துருப்பை டுவோலிங்கோவின் டுவிட்டர் பதிவு ஒன்று வெளியிடப்பட்டது. ஏறத்தாழ டுவோலிங்கோ துவங்கி மூன்று ஆண்டுகள் கழித்து விண்டோஸ் போனுக்கான மென்பொருள் வெளியிடப்படுகிறது.
# கும்பகோணம் சுவேதாம்பரர் சமணக்கோயில்

**சுவேதாம்பரர் சமணக்கோயில்**, தஞ்சாவூர் மாவட்டம் கும்பகோணத்தில் உள்ளது. இக் கோயில் கும்பகோணத்தின் விஜேந்திரசாமி மடத்துத்தெருவில் உள்ளது. கும்பகோணத்தில் சந்திரப்பிரப பகவான் ஜினாலயம் என்ற சமணக்கோயிலும் உள்ளது.
# கும்பகோணம் சுவேதாம்பரர் சமணக்கோயில்

## கோயில் அமைப்பு

கோயிலின் வெளிப்புறம் முக்குடையுடன் வர்ததமான மகாவீரர் உருவம் உள்ளது. கோயிலின் நடுவில் சன்னதி அமைந்துள்ளது. மகாவீரரின் திருவுருவம் அலங்காரத்துடன் வெண்ணிற உடை உடுத்தி வைக்கப்பட்டுள்ளது. இவ்வுருவத்தின் இருபுறங்களிலும் முதல் தீர்த்தங்கரரான ரிஷபநாதரின் உருவம் உள்ளது. சமணர்களின் ஆலயங்களில் காணப்படும் மனத்தூய்மைக்கம்பம், பலிபீடம் போன்ற அமைப்புகள் இக்கோயிலில் காணப்படவில்லை.
# கும்பகோணம் சுவேதாம்பரர் சமணக்கோயில்

## வழிபாடு

காலை பூசையில் பாலாபிஷேகமும் நெய்வேத்தியமும் செய்கின்றனர். மாலையில் தீபாராதனை காட்டி வழிபடுகின்றனர்.
# கும்பகோணம் சுவேதாம்பரர் சமணக்கோயில்

## விழா

சுவேதாம்பரர்கள் திருவிழா அன்று சுவாமி வீதி உலா நடைபெறுகிறது. மூன்று மாதம் ஒரு முறை அஷ்டமி நாளில் தாசவதானி என்ற விழாவை எட்டு நாள்கள் நடத்துகின்றனர். அந்நாட்களில் மகாவீரர் உருவத்தை வைத்து அர்ச்சனை பூசை வழிபாடுகளை செய்கின்றனர். மகாவீரர் ஜெயந்தி விழாவைச் சிறப்பாகக் கொண்டாடுகின்றனர்.
# கும்பகோணம் சுவேதாம்பரர் சமணக்கோயில்

## இதனையும் காண்க

- தமிழ்நாட்டில் சமணம்
- தமிழ்நாட்டில் சமணர் கோயில்கள்
# காந்தியார் சாந்தியடைய (நூல்)

**காந்தியார் சாந்தியடைய** என்ற நூலை ப. திருமா வேலன் எழுதினார். இது இந்திய-பாக்கிஸ்தான் பிரிவினையைப் பற்றியது.
# காந்தியார் சாந்தியடைய (நூல்)

## உள்ளடக்கம்

1920 முதல் காந்தியின் மரணம் வரை பிரிவினை சம்பந்தமான நிலைப்பாடு, அது மாறிய விதம், கலவர சமயங்களில் அதனை தடுக்க செய்த முயற்சிகள், மனதளவில் பட்ட வேதனைகளைச் சிறப்பாக விளக்கும் ஒரு நூல். இந்திய பாக்கிஸ்தான் பிரிவினைக்கான காரணங்களைத் தருகிறது இந்நூல்.  
கிலாபத் இயக்கம்(1919) இந்து-முஸ்லிம் ஒற்றுமைக்கு பெரும் பங்காற்றியிருகிறது. ஆனால் அதனைத் தொடர்ந்த மோதல்கள் சிறிது சிறிதாகப் பெருகியிருக்கிறது. 1930கள் வரை யாருக்கும் பிரிவினை எண்ணம் தோன்றவில்லை. ஜின்னாவின் கோரிக்கைகள் புறக்கணிக்கப்பட்ட நிலையில், மாற்றாக பிரிவினை முடிவுக்கு அவர் வந்திருக்கிறார். அதன் பிறகு ஒன்றுபட்ட நிலை ஏற்படவில்லை. எனினும் அபுல் கலாம் ஆசாத் போன்றோர் காங்கிரசில் தொடர்ந்து செயல்பட்டிருக்கிறார்கள். இந்நூல் பிரிவினை காலத்தைப் பற்றிய தொகுப்பாக அமைந்திருக்கிறது.
# லிங்கா

**லிங்கா** ஒரு தமிழ் மொழித் திரைப்படமாகும். இந்தத் திரைப்படத்தில் கே. எஸ். ரவிக்குமார் இயக்கதில், ரஜினிகாந்த், சோனாக்சி சின்கா, அனுசுக்கா செட்டி, சந்தானம், ராதாரவி, விஜயகுமார் உள்ளிட்ட பலர் நடித்தனர். இதற்கு ஏ. ஆர். ரகுமான் இசையமைத்தார். இத்திரைப்படமானது ரஜனிகாந்தின் பிறந்தநாளான 12 டிசம்பர் 2014 அன்று வெளிவந்தது. இப்படம் இதே பெயரில் தெலுங்கிலும் இந்தியிலும் மொழிமாற்றம் செய்யப்பட்டு வெளியிடப்பட்டது.
# லிங்கா

## நடிப்பு

- கோட்டையூர் ராசா லிங்கேசுவரனாகவும் அவர் பேரன் கே. லிங்கேசுவரனாகவும் (லிங்கா) ரஜினிகாந்த் (தெலுங்கு பதிப்பில் கர்னூல்)
- லட்சுமியாக அனுசுக்கா செட்டி
- பாரதியாக சோனாக்சி சின்கா
- நாகபூசனாக சகபதி பாபு
- கருணாகரனாக காசினாதுணி விசுவநாத்
- லிங்காவின் தோழனாக சந்தானம்
- ஊழல்மிகுந்த காவல் அதிகாரியாக பிரம்மானந்தம்
- பாரதியின் தந்தையாக இராதா ரவி
- ஊர்த்தலைவராக விசயகுமார்
- சோலையூருக்கு அருகிலுள்ள சமீன்தாராக நிழல்கள் ரவி
- மாவட்ட ஆட்சியரின் உளவாளியாக சுந்தர்ராசன்
- 1939 காலத்து தொடருந்தின் ஓட்டுநராக மனோபாலா
- சாமிபிள்ளையாக இளவரசு
- அரசாங்க அதிகாரியாக பொன்வண்ணன்
- வணிகராக மதன் பாப்
- பினிசிங் குமாராக கே. எஸ். ரவிக்குமார் (சிறப்புத் தோற்றம்)
- வணிகரின் பாதுகாவலராக கிரேன் மனோகர்
# லிங்கா

## கதை

சோலையூர் கிராமத்தில் அமைந்துள்ள அணையானது உறுதியானது தானா என சோதனை செய்ய பொதுப்பணித்துறை பொறியாளர் (பொன்வண்ணன்) வருகிறார். உள்ளூரைச் சேர்ந்த அமைச்சர் (நாகபூசன்) அது உறுதியில்லை என்று சான்று வாங்கி புதிய அணை கட்டி அதன் மூலம் பணம் சம்பாதிக்க விரும்புகின்றார். அவர்கள் பொதுப்பணித்துறை பொறியாளரை கொலைசெய்து விடுகின்றனர். அவர் அவ்வூர் பெரியவரிடம் (கருணாகரன்) அணைப்பகுதியில் இருக்கும் சிவன் கோவிலை திறந்தால் அணையை காப்பாற்றலாம் என்று சொல்லி உயிர் விடுகிறார்.  
அக்கோவிலை திறக்க அணையை கட்டிய மகாராசா லிங்கேசுவரனின் பேரனை அழைப்பது என்று முடிவெடுக்கின்றனர். அவர் பேரனின் பெயர் லிங்கா. அவர் எந்த சொத்தையும் விட்டுவைக்காமல் அழித்ததால் தனது தாத்தாவை வெறுக்கிறார். அதனால் அவர் சிறு சிறு குற்றங்கள் புரியும் திருடனாக உள்ளார். அவரை பெரியவரின் பேத்தி லட்சுமி (அனுஷ்கா செட்டி) கண்டுபிடித்து சோலையூருக்கு அழைக்கிறார். அவர் சோலையூர் செல்ல மறுக்கிறார். சூழ்நிலைகள் காரணமாக அவர் சோலையூர் செல்ல உடன்படுகிறார்.  
சோலையூரில் தனது தாத்தாவைப் பற்றி அறிகிறார். பிரித்தானிய இந்தியாவில் கோட்டையூர் மகாராசாவாக இருந்த தனது தாத்தா பிரித்தானியரின் எதிர்புக்கிடையே இவ்வணையை கட்ட தனது சொத்துகள் அனைத்தையும் விற்றுவிடுகிறார். இதை அறியாத மக்கள் அவரை தவறாக புரிந்துகொண்டு சோலையூருக்கு வரக்கூடாது என்கின்றனர்.  
இதை அறிந்த பேரன் லிங்காவிற்கு தனது தாத்தாவின்மேல் மரியாதை வருகிறது. இவ்வணையை தகர்க்க நினைக்கும் அமைச்சரின் செயல்களை மக்களுக்கு லிங்கா வெளிப்படுத்துகிறார், அணையையும் அவர்களின் சதியிலிருந்து காக்கிறார்.
# லிங்கா

## பாடல்கள்

### தமிழ் பதிவு

இத்திரைப்படத்தின் பாடல்கள் 2014 நவம்பர் 13 அன்று ஏ. ஆர். ரகுமான் வலைத்தளத்தில் வெளியானது.
# ஐந்தாம் தலைமுறை சித்த வைத்திய சிகாமணி

***ஐந்தாம் தலைமுறை சித்த வைத்திய சிகாமணி*** (*Aindhaam Thalaimurai Sidha Vaidhiya Sigamani*) என்பது ராஜம் புரொடக்ஷ்ன்ஸ்' தயாரிப்பில் எல். ஜி. ரவிசந்தர் இயக்கி, சைமன் இசை அமைத்து, ஆகஸ்ட் 22, 2014 அன்று வெளிவந்த தமிழ்த்திரைப்படமாகும். பரத் சித்த வைத்தியராகவும் இவருடன் நந்திதா, தம்பி ராமையா, கருணாகரன், மயில்சாமி ஆகியோர் நடித்துள்ளனர்.
# ஐந்தாம் தலைமுறை சித்த வைத்திய சிகாமணி

## நடிகர்கள்

- பரத் -சித்த வைத்தியர்
- நந்திதா-கல்லூரியில் பயிலும் பெண், சித்த வைத்தியருக்கு மனைவி
- தம்பி ராமையா-நந்திதாவின் அப்பா
# மாணிக்கவாசகம் பிள்ளை

**மாணிக்கவாசகம் பிள்ளை** என்பவர் பிஜி நாட்டு அரசியல்வாதி ஆவார். இவர் அட்டர்னி ஜெனரலாகப் பதவியேற்றுள்ளார். இவர் காற்பந்துப் போட்டிகளின் நிருவாகியாகவும் பதவியில் இருந்துள்ளார்.
- 1981 - 1984 - பிஜியின் அட்டர்னி ஜெனரல்
- 1984 - 1987 - பிஜி சட்டச் சீரமைப்புக் குழுவின் தலைவர்.
# தஞ்சாவூர் வெள்ளை பிள்ளையார் கோயில்

**வெள்ளைப் பிள்ளையார் கோயில்** தஞ்சாவூர் நகரின் மத்தியில் உள்ள விநாயகர் கோயில் ஆகும். திருவலஞ்சுழியிலும் வெள்ளை விநாயகர் கோயில் என்ற கோயில் உள்ளது. தஞ்சாவூர் மாவட்டத்தில் இப்பெயரில் உள்ள கோயில்கள் இந்த இரண்டு கோயில்களும் ஆகும்.
# தஞ்சாவூர் வெள்ளை பிள்ளையார் கோயில்

## அமைவிடம்

தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும். தஞ்சாவூர் நகரின் மத்தியில் கீழவாசலில் இக்கோயில் அமைந்துள்ளது. தஞ்சாவூர் நகரின் முக்கியமான விநாயகரில் இதுவும் ஒன்று. தஞ்சைப் பெரிய கோயில் அருகில் வடக்குத் திசையில் இக்கோயில் நகரின் முக்கியமான பகுதியில் அமைந்துள்ளது.
# தஞ்சாவூர் வெள்ளை பிள்ளையார் கோயில்

## வெள்ளை பிள்ளையார்

இங்கு கணபதி வெள்ளைப் பிள்ளையாராக கிழக்கு நோக்கியுள்ளார். ’வல்லபை’யுடன் எழுந்தருளி இருப்பதால் வல்லபை விநாயகர் ஆவார். பேச்சு வழக்கில் வெள்ளைப்பிள்ளையார் என்றே அழைக்கிறார்கள். கணபதிப்பெருமானை வெள்ளை விநாயகராக ஆவாகித்து வழிபடுவது ஒரு மரபாகும். இதனைச் சுவேத விநாயகர் எனக் குறிப்பர். ‘சுவேத விநாயகர் கல்பம்‘ என்றொரு நூலும் உண்டு. திருவலஞ்சுழி வலஞ்சுழிநாதர் கோயில் வளாகத்தில் சுவேத விநாயகர் ஆலயம் சோழர் காலத்திலேயே எடுக்கப்பெற்றுள்ளது. தஞ்சாவூர்க் கோட்டையின் கிழக்கு வாசலுக்கு எதிரில், அகழியின் வெளிப்புறம் இரண்டு கோயில்கள் உள்ளன. வடபுறம் உள்ள கோயில் வெள்ளை விநாயகர் கோயிலாகும். இக்கோயில் தஞ்சை நாயக்க மன்னர்களால் கட்டப்பட்ட கோவிலாகும்.மன்னர் விஜயராகவநாயக்கர் காலத்தில் இந்த விநாயகப் பெருமானைப் போற்றும் வகையில் ‘வெள்ளைப் பிள்ளையார் குறவஞ்சி‘ என்ற சிறுநூல் ஒன்று எழுந்துள்ளது. இந்நூலின் இறுதிப்பாடலில் ‘விஜயராகவ நாயக்கர் வாழி, ‘தளவாய் வேங்டந்திரன் வாழி‘ என்ற வரிகள் உள்ளன.
# தஞ்சாவூர் வெள்ளை பிள்ளையார் கோயில்

## குடமுழுக்கு

பாடகச்சேரி இராமலிங்கசுவாமிகளால் திருப்பணி செய்யப்பட்டு 1948ஆம் ஆண்டு மகா குடமுழுக்கு விழா நடைபெற்றது. தொடர்ந்து 1982, 1999 ஆகிய ஆண்டுகளில் குடமுழுக்கு விழாக்கள் நடைபெற்றுள்ளன.
# தஞ்சாவூர் வெள்ளை பிள்ளையார் கோயில்

## வலம்புரிவிநாயகர் கோயில்

தஞ்சாவூர் கவாஸ்காரத்தெருவில் அழகிக்குளம் அருகில் வலம்புரி விநாயகர் கோயில் உள்ளது. கருவறையில் வலம்புரி விநாயகர் உள்ளார். இக்கோயிலின் குடமுழுக்கு 4 ஏப்ரல் 2016 அன்று நடைபெற்றது.
# பிரதிநிதிகள் சபை (பிஜி)

**பிரதிநிதிகள் சபை (House of Representatives)** என்பது பிஜி நாட்டின் பாராளுமன்றத்தின் கீழவை ஆகும். மற்றொன்று செனட் எனப்படும் மேலவை ஆகும்.
பிரதிநிதிகள் சபைக்கு பிஜியின் பாராளுமன்றத்தில் சட்டத்தை முன்மொழியும் அதிகாரம் உண்டு. (மேலவைக்கு சட்டத்தை நிராகரிக்கும் அதிகாரம் உண்டு.) நிதி தொடர்பான சட்டங்களை நிறைவேற்றும் அதிகாரமும் பிரதிநிதிகள் சபைக்கு உண்டு.
பிஜியின் பிரதமரும் கேபினெட்டும் ஆட்சியில் இருப்பதற்கு, பிரதிநிதிகள் சபையில் பெரும்பான்மையான ஆதரவாளர்களைக் கொண்டிருக்க வேண்டும்.
# பிரதிநிதிகள் சபை (பிஜி)

## தேர்ந்தெடுக்கும் முறை

இரண்டு விதமான தொகுதிகள் உள்ளன. பொதுத் தொகுதிகளில் எவரும் போட்டியிடலாம். சமூகத் தொகுதிகளை இனவாரியாக பிரித்துள்ளனர். குறிப்பிட்ட தொகுதியில் அதற்கு ஒதுக்கப்பட்ட இனத்தைச் சேர்ந்தவரே போட்டியிட முடியும்.
# பிரதிநிதிகள் சபை (பிஜி)

## பொதுத் தொகுதிகள்

1. இம்பா பொதுத் தொகுதி
1. இம்புவா பொதுத் தொகுதி
1. தகாதுரோவ் பொதுத் தொகுதி
1. தன்னிங்கம் பொதுத் தொகுதி
1. லம்பாசா பொதுத் தொகுதி
1. லமி பொதுத் தொகுதி
1. லவு டவேவுனி ரொட்டுமா பொதுத் தொகுதி
1. லவுதாலா பொதுத் தொகுதி
1. லவுடோக்கா நகர பொதுத் தொகுதி
1. லோமாய்வுனா நமோசி கண்டவு பொதுத் தொகுதி
1. மதுவாட்டா கிழக்கு பொதுத் தொகுதி
1. மங்கோண்டுரோ பொதுத் தொகுதி
1. நண்டி பொதுத் தொகுதி
1. நண்டுரோங்கா பொதுத் தொகுதி
1. நசினு ரேவா பொதுத் தொகுதி
1. நவுசோரி நைடாசிரி பொதுத் தொகுதி
1. ரா பொதுத் தொகுதி
1. சமம்புலா டமவுவா பொதுத் தொகுதி
1. செருவா நவோசா பொதுத் தொகுதி
1. சுவா நகர பொதுத் தொகுதி
1. டைலெவு வடக்கு ஓவலவு பொதுத் தொகுதி
1. டைலெவு தெற்கு லோமாய்விட்டி பொதுத் தொகுதி
1. டவுவா பொதுத் தொகுதி
1. வுடா பொதுத் தொகுதி
1. யசவா நவகா பொதுத் தொகுதி
# பிரதிநிதிகள் சபை (பிஜி)

## சமூகத் தொகுதிகள்

:பிஜியர் சமூகத் தொகுதிகள்
1. இம்பா கிழக்கு பிஜியர் சமூகத் தொகுதி
1. இம்பா மேற்கு பிஜியர் சமூகத் தொகுதி
1. இம்புவா பிஜியர் சமூகத் தொகுதி
1. தகாந்துரோவ் கிழக்கு பிஜியர் சமூகத் தொகுதி
1. தகாந்துரோவ் மேற்கு பிஜியர் சமூகத் தொகுதி
1. கண்டவு பிஜியர் சமூகத் தொகுதி
1. லவு பிஜியர் சமூகத் தொகுதி
1. லோமாய்விட்டி பிஜியர் சமூகத் தொகுதி
1. மதுவாட்டா பிஜியர் சமூகத் தொகுதி
1. நண்டுரோங்கா நவோசா பிஜியர் சமூகத் தொகுதி
1. நைடாசிரி பிஜியர் சமூகத் தொகுதி
1. நமோசி பிஜியர் சமூகத் தொகுதி
1. நசினு நகர்ப்புறம் பிஜியர் சமூகத் தொகுதி
1. வடகிழக்கு நகர்ப்புறம் பிஜியர் சமூகத் தொகுதி
1. வடமேற்கு நகர்ப்புறம் பிஜியர் சமூகத் தொகுதி
1. ரா பிஜியர் சமூகத் தொகுதி
1. ரேவா பிஜியர் சமூகத் தொகுதி
1. செருவா பிஜியர் சமூகத் தொகுதி
1. தென்மேற்கு நகர்ப்புறம் பிஜியர் சமூகத் தொகுதி
1. சுவா நகர்ப்புறம் பிஜியர் சமூகத் தொகுதி
1. டைலெவு வடக்கு பிஜியர் சமூகத் தொகுதி
1. டைலெவு தெற்கு பிஜியர் சமூகத் தொகுதி
1. தமவுவா லவுத்தாலா நகரம் பிஜியர் சமூகத் தொகுதி  
:பிஜி இந்தியர் சமூகத் தொகுதிகள்
1. பா கிழக்கு இந்தியர் சமூகத் தொகுதி
1. பா மேற்கு இந்தியர் சமூகத் தொகுதி
1. லம்பாசா இந்தியர் சமூகத் தொகுதி
1. லம்பாசா ஊரகம் இந்தியர் சமூகத் தொகுதி
1. லவுத்தாலா இந்தியர் சமூகத் தொகுதி
1. லவுடோக்கா நகரம் இந்தியர் சமூகத் தொகுதி
1. லவுடோக்கா ஊரகம் இந்தியர் சமூகத் தொகுதி
1. மதுவாட்டா கிழக்கு தகாந்துரோவ் இந்தியர் சமூகத் தொகுதி
1. நண்டி இந்தியர் சமூகத் தொகுதி
1. நண்டி நகர்ப்புறம் இந்தியர் சமூகத் தொகுதி
1. நண்டுரோங்கா இந்தியர் சமூகத் தொகுதி
1. நசினு இந்தியர் சமூகத் தொகுதி
1. சுவா நகரம் இந்தியர் சமூகத் தொகுதி
1. டைலெவு ரேவா இந்தியர் சமூகத் தொகுதி
1. தவுவா இந்தியர் சமூகத் தொகுதி
1. வனுவா லெவு மேற்கு இந்தியர் சமூகத் தொகுதி
1. விட்டி லெவு தெற்கு கண்டவு இந்தியர் சமூகத் தொகுதி
1. விட்டி லெவு கிழக்கு இந்தியர் சமூகத் தொகுதி
1. வுடா இந்தியர் சமூகத் தொகுதி  
: ரொட்டுமர் சமூகத் தொகுதி
1. ரொட்டுமா ரொட்டுமர் சமூகத் தொகுதி  
: பொது சமூகத் தொகுதிகள்
1. வடகிழக்கு பொது சமூகத் தொகுதி
1. சுவா நகரம் பொது சமூகத் தொகுதி
1. மேற்கு மத்தியம் பொது சமூகத் தொகுதி
# பிரதிநிதிகள் சபை (பிஜி)

## இணைப்புகள்

- பிஜி பாராளுமன்றம்
- பிரதிநிதிகள் சபை
# பி. சாம்பமூர்த்தி

**பி. சாம்பமூர்த்தி** (P. Sambamurthy, 14 பிப்ரவரி 1901 - 1973) தமிழகத்தைச் சேர்ந்த இசையியல் அறிஞராவார்.
# பி. சாம்பமூர்த்தி

## ஆரம்ப வாழ்க்கை

தஞ்சை மாவட்டத்திலுள்ள திருப்பூந்துருத்தியில் 1901 ஆம் ஆண்டு பிப்ரவரி 14 அன்று பிறந்த சாம்பமூர்த்தி, வழக்குரைஞருக்கான பி. ஏ., பி. எல்., பட்டம் பெற்றவர். முதலில் பிடில் பொத்து கிருஷ்ணய்யா என்பவரிடம் பிடில் வாசிப்பினைக் கற்றார். பின்னர் மனத்தட்டை துரைசாமி ஐயர் என்பவரிடம் வாய்ப்பாட்டு கற்றார்.
# பி. சாம்பமூர்த்தி

## இசை வாழ்க்கை

### இசையாசிரியர் பணி

- 1928 ஆம் ஆண்டில் சென்னை குயின்மேரீசு கல்லூரியில் இசையாசிரியராக பணியேற்பு
- 1937 - 1961 காலகட்டத்தில் சென்னை பல்கலைக்கழகத்தின் இசைத் துறைத் தலைவராக பணி
- 1961 - 1964 காலகட்டத்தில் *சங்கீத வித்யாலயா*வின் இயக்குநராக பணி
- திருப்பதி, காசி, டெல்லி பல்கலைக்கழகங்களில் இசைத் துறைத் தலைவராக பணி
# பி. சாம்பமூர்த்தி

## இசை வாழ்க்கை

### எழுதிய நூல்கள்

இசை, இசையியல் குறித்து ஏறத்தாழ 50 நூல்களை இவர் எழுதினார்.
# பி. சாம்பமூர்த்தி

## இசை வாழ்க்கை

### இவரின் மாணவர்கள்

- சுகுணா புருசோத்தமன்
# பி. சாம்பமூர்த்தி

## விருதுகளும் பட்டங்களும்

- சங்கீத கலாசிகாமணி விருது, 1936
- இசைப்பேரறிஞர் விருது, 1957. வழங்கியது: தமிழ் இசைச் சங்கம், சென்னை.
- சங்கீத கலாநிதி விருது, 1972
- பத்ம பூசண் விருது
- கீத வாத்ய வினோதா பட்டம்; வழங்கியவர்: காஞ்சி சங்கராச்சாரியார்
# பி. சாம்பமூர்த்தி

## மறைவு

1973 ஆம் ஆண்டு தனது 72 ஆம் வயதில் சாம்பமூர்த்தி காலமானார்.
# நாடுகள் வாரியாகக் கல்லூரிகளில் தமிழ்க் கல்வி

**நாடுகள் வாரியாகக் கல்லூரிகளில் தமிழ்க் கல்வி** என்னும் இக்கட்டுரை தமிழைப் பாடமாகக் கற்பிக்கும் கல்லூரிகளின் பட்டியல். பட்டப்படிப்பில் தமிழை ஒரு விருப்பப்பாடமாக அளிக்கும் கல்லூரிகளும், தமிழை பட்டப்படிப்பின் முதன்மைப் பாடமாக அளிக்கும் கல்லூரிகளும் சேர்க்கப்பட்டுள்ளன. சான்றிதழ் படிப்பு, டிப்ளமோ, இளங்கலை, முதுகலை, முனைவர் படிப்பு என அனைத்து வகைப் படிப்புகளும் குறிப்பிடப்பட்டுள்ளன. கல்லூரிகள் நாடுவாரியாக வரிசைப்படுத்தப்பட்டுள்ளன. இது முழுமையான பட்டியல் அல்ல.
# நாடுகள் வாரியாகக் கல்லூரிகளில் தமிழ்க் கல்வி

## இந்தியா

### தமிழ் நாடு

- அமெரிக்கன் கல்லூரி, மதுரை - இளங்கலை, முதுகலை
- அரசு கலைக் கல்லூரி, கரூர் - இளங்கலை
- மர் இவானியோஸ் கல்லூரி, திருவனந்தபுரம் - இளங்கலை , முதுகலை
# நாடுகள் வாரியாகக் கல்லூரிகளில் தமிழ்க் கல்வி

## இந்தியா

### கர்நாடகம்

- ஏ. வி. கே உயர்கல்வி நிறுவனம், பெங்களூர் - இளங்கலை, முதுகலை
- பி. எம். எஸ் மகளிர் கல்லூரி, பெங்களூர் - இளங்கலை
- ஆர். பி. ஏ. என். எம் முதல் நிலைக் கல்லூரி, அலசூர், பெங்களூர் - இளங்கலை
# நாடுகள் வாரியாகக் கல்லூரிகளில் தமிழ்க் கல்வி

## அமெரிக்கா

- பாஸ்டன் இன்ஸ்ட்டியூட் - வகுப்புகள்
# நாடுகள் வாரியாகக் கல்லூரிகளில் தமிழ்க் கல்வி

## மேலும் பார்க்க

- நாடுகள் வாரியாகப் பல்கலைக்கழகங்களில் தமிழ்மொழிக் கல்வி
- தமிழில் உயர்கல்வி வழங்கும் பல்கலைக்கழகங்களும் கல்லூரிகளும்
# கீழக்கரை

**கீழக்கரை** (ஆங்கிலம்:Kilakarai), இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டம், கீழக்கரை வட்டத்தின் நிர்வாகத் தலைமையிடமும், நகராட்சியும் ஆகும். கீழக்கரை நகரம் முந்தைய மதுரை மாவட்டத்தில் ஒரு பகுதியாக இருந்தது. இந்நகராட்சி ராமநாதபுரம் சட்டமன்றத் தொகுதிக்கு உட்பட்டதாகும்.
# கீழக்கரை

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி, 21 நகராட்சி மன்ற உறுப்பினர்களையும், 7,448 குடும்பங்களையும் கொண்ட இந்நகரத்தின் மக்கள்தொகை 38,355 ஆகும். அதில் 19,685 ஆண்களும், 18,670பெண்களும் உள்ளனர். இந்நகரத்தின் எழுத்தறிவு 93.3% மற்றும் பாலின விகிதம் 1000 ஆண்களுக்கு, 948 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 4391 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 992 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 1,086 மற்றும் 0 ஆகவுள்ளனர். மக்கள்தொகையில் இந்துக்கள் 17.6%, இசுலாமியர்கள் 79.92%, கிறித்தவர்கள் 1.16% மற்றும் பிறர் 1.32% ஆகவுள்ளனர்.
# கீழக்கரை

## அமைவிடம்

கீழக்கரை வரலாற்றுச் சிறப்பு மிக்கக் கடற்கரைப்பட்டினமாகும். இது மன்னார் வளைகுடாவில் அமைந்து உள்ளது. இக்கடற்கரைப்பட்டினத்திற்கு நேரெதிராக அப்பா தீவும், தென் மேற்கே பாலைய முனைத் தீவும், ஆனைத்தீவும், நல்லதண்ணீர்த் தீவு, சுள்ளித் தீவு, உப்புத் தண்ணீர்த் தீவுகளும், தென்கிழக்கே, தளரித் தீவும், முல்லைத் தீவும் அமைந்துள்ளன. கீழக்கரையின் மேற்கே சின்ன ஏர்வாடியில் இருந்து கிழக்கே சேது கரை வரையுள்ள பகுதிகளில், பார்கள் (பாறைகள்) சூழ்ந்து உள்ளது. இப்பகுதியில் பார்களுக்குள்ளே ஒரிடத்தில் மட்டும் சுமார் 150 பாகம் (fathoms) அகலமுள்ள ஆழமான இடைவெளிப் பாதை அமைந்துள்ளமைக் குறிப்பிடத்தக்க இயற்கை அமைப்பாகும்.  
அந்த இடைவெளிப் பாதையைக் காட்டும் வகையில் இரண்டு கம்பங்கள் (Beacons) அமைக்கபட்டுள்ளன. கீழக்கரைத் துறைமுகத்திற்குக் கப்பல்கள் வந்து போக இப்பாதை இயற்கை நுழைவுவாயிலாக அமைந்துள்ளது. கீழக்கரைத் துறைமுகத்தின் முக்கியச் சிறப்பம்சம் இங்கு வந்து நங்கூரமிடும் கப்பல்களெல்லாம் பெருங்காற்றிற்கும், பேரலைகளுக்கும் இடையில் சிக்கிக் கொள்ளாமலிருக்க இங்கு அமைத்துள்ள தீவுகளும் கடலோரத்தில் அமைந்துள்ள பார்களுமே இயற்கையரணாக அமைந்துள்ளன.  
இது உப்புத் தண்ணீர்த் தீவுக்கு அருகாமையிலும், நல்லதண்ணீர்த் தீவுக்கும், ஆனைத்தீவுக்கும் இடையிலேயும் முத்துச்சிப்பிகள் கிடைக்கும் படுகைகள் அமைந்துள்ளன.
# அஜயன்பாலா

**அஜயன் பாலா** என்பவர் ஒரு தமிழக எழுத்தாளர், தமிழ்த் திரைப்பட இயக்குநர் , வசனகர்த்தா, மற்றும் திரைப்பட நடிகர். சென்னையில் வசித்து வரும் இவர் 6 அத்தியாயம் என்னும் படத்தொகையில் ஒரு அத்தியாயத்தை இயக்கியுள்ளார். ஆனந்த விகடனில் வெளியான "நாயகன்" மூலம் பரவலாக அறிமுகமானவர். ”மயில்வாகனன்” எனும் சிறுகதைத் தொகுப்பை வெளியிட்டுள்ளார். “பை சைக்கிள் தீவ்ஸ்” எனும் திரைக்கதையையும், “மார்லன் பிராண்டோ”வையும் மொழிமாற்றம் செய்துள்ளார். இவர் எழுதிய *“உலக சினிமா வரலாறு; மௌனயுகம்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் நுண்கலைகள் (இசை, நடனம், ஓவியம், சிற்பம்) எனும் வகைப்பாட்டில் பரிசு பெற்றிருக்கிறது.
வனயுத்தம், சென்னையில் ஒரு நாள், மனிதன் , தியா, லட்சுமி ஆகிய திரைப்படங்களுக்கு வசனம் எழுதியிருக்கிறார். தொடர்ந்து மைலாஞ்சி எனும் திரைப்ப்டத்தை தற்போது இயக்கி வருகிறார். மேலும் மதராசபட்டினம் ,தெய்வத்திருமகள், தாண்டவம், தலைவா, சைவம் , வேட்டை, தேவி,வனமகன் ஆகியபடங்களீன் திரைக்கதையில் பங்களித்திருக்கிறார்.  
இவர் சித்திரம் பேசுதடி, வால்மீகி, மதராசபட்டினம், தென்மேற்கு பருவக்காற்று, கிருஷ்ணவேணி பஞ்சாலை , போன்ற தமிழ்த் திரைப்படங்களிலும் நடித்துள்ளார்.
# அஜயன்பாலா

## படைப்புகள்

### நாவல்

1. பகல்மீன்கள் (கல்கியில் தொடராக வெளிவந்துள்ளது)
# அஜயன்பாலா

## படைப்புகள்

### சிறுகதை தொகுப்பு

1. மயில் வாகனன் மற்றும் கதைகள் (மருதா பதிப்பகம்)
1. மூன்றாவது அறைநண்பனின் காதல்கதை (மூன்றே கதைகள் கொண்ட சிறு வெளியீடு )
1. அஜயன் பாலா சிறுகதைகள் (நாதன் பதிப்பகம்)
1. முத்துக்கள் பத்து அஜயன் பாலா (அம்ருதா பதிப்பக்ம்)
# அஜயன்பாலா

## படைப்புகள்

### திரைக்கதை மொழிபெயர்ப்பு

1. பேட்டில் ஆப் அல்ஜீயர்ஸ்
1. பை சைக்கிள்தீவ்ஸ்
# அஜயன்பாலா

## படைப்புகள்

### கட்டுரை

1. முடிவற்ற கலைஞன்;மார்லன் பிராண்டோ, தன் சரிதம்
1. சுமார் எழுத்தாளனும் சூப்பர்ஸ்டாரும்
# அஜயன்பாலா

## படைப்புகள்

### ஆய்வு

1. செம்மொழிச் சிற்பிகள் (100 தமிழறிஞர்கள் வாழ்க்கை வரலாற்று தொகுப்பு )
1. உலக சினிமா வரலாறு மவுன யுகம்
1. உலக சினிமா வரலாறு பாகம் இரண்டு மறுமலர்ச்சியுகம்
1. உலக சினிம வரலாறு பாகம் மூன்று நவீன யுகம்
# அஜயன்பாலா

## படைப்புகள்

### வாழ்க்கை வரலாறு

1. அம்பேத்கர்
1. அன்னை தெரஸா
1. ஓவியர் வான்கா
1. கார்ல்மார்க்ஸ்
1. சார்லிசாப்ளின்
1. சேகுவேரா
1. நெல்சன் மண்டேலா
1. நேதாஜி சுபாஷ் சந்திர போஸ்
1. பெரியார்
1. மார்டின் லூதர் கிங்
# அஜயன்பாலா

## படைப்புகள்

### தொகுப்பு நூல்

1. ராஜன் அரவிந்தன் கதைகள்
# அஜயன்பாலா

## படைப்புகள்

### சிறப்பு தகுதிகள்

1. 2002 தி வீக் ஆங்கில நாளேடு தமிழின் சிறந்த வளரும் எழுத்தாளராக தேர்வு செய்துள்ளது
1. இருபதாம் நூற்றாண்டு சிறந்த சிறுகதைகள்-தொகுப்பில்தேர்வு -கலைஞன் பதிப்பகம்
1. கண்னாடி பத்தாண்டு சிறுகதைகள் தொகுப்பு ஆசிரியர் .திலகவதி, அம்ருதா பதிப்பகம்
1. சின்னத்திரை விருது தேர்வுக்குழு உறுப்பினர் 2010
# அஜயன்பாலா

## விருதுகள்

1. இலக்கிய சிந்தனை விருது.
1. 2009 ஆம் ஆண்டிற்கான தமிழ் நாடு அரசின் சிறந்த நூலுக்கான விருது
1. திராவிடர் கழகம் பெரியார் விருது
1. சிறுகதைகளுக்காக 2013ம் ஆண்டு உயிர்மை சுஜாதா விருது
1. சேலம் கன்ஸ்யூமர் வாய்ஸ் அமைப்பின் எழுத்துச் சிற்பி விருது
1. திருப்பூர் மத்திய அரிமா சங்க விருது 2013
1. இலக்கிய வீதி அன்னம் விருது 2016
# அஜயன்பாலா

## விருதுகள்

### திரைப்படங்கள்

| 1. | 1998 | லவ் டுடே (திரைப்படம்) |  |
| --- | --- | --- | --- |
| 2. | 2002 | சொல்ல மறந்த கதை |  |
| 3. | 2004 | வானம் வசப்படும் |  |
| 4. | 2006 | சித்திரம் பேசுதடி |  |
| 5. | 2007 | பள்ளிக்கூடம் |  |
| 6. | 2010 | தென்மேற்குபருவக்காற்று |  |
| 7. | 2010 | மதராசப் பட்டினம் |  |
| 8. | 2011 | தெய்வத்திருமகள் |  |
| 9. | 2012 | தாண்டவம் |  |
| 10. | 2012 | வேட்டை |  |
| 11. | 2013 | வனயுத்தம் |  |
| 12. | 2013 | தலைவா |  |
| 13. | 2013 | சென்னையில் ஒருநாள் |  |
| 14. | 2014 | சைவம் |  |
| 15. | 2016 | மனிதன் |  |
| 16. | 2017 | வனமகன் |  |
| 17. | 2018 | தியா |  |
| 18. | 2018 | லக்ஷ்மி |  |
| 19. | 2018 | 6 அத்தியாயம் |  |
| 20. | 2019 | நேத்ரா |  |
| 21. | 2019 | வாட்ச்மேன் |  |
| 22. | TBA | தலைவி |  |
| 23. | TBA | நாற்காலி |  |
| 24. | TBA | மெமோரீஸ் | } |
# அஜயன்பாலா

## விருதுகள்

### இசைக்காணொளி

| 1. | 2021 | KIDS Vs coroina | } |
| --- | --- | --- | --- |
# அஜயன்பாலா

## விருதுகள்

### குறும்படங்கள்

| 1. | 2020 | **சச்சின் கிரிகெட் கிளப்** |  |
| --- | --- | --- | --- |
| 2. | 2020 | **கூட்டாளி** | } |
# அஜயன்பாலா

## விருதுகள்

### வெப் சீரீஸ்

| 1. | 2020 | **லவ் புல்லட்** | } |
| --- | --- | --- | --- |
# ஆர். அபிலாஷ்

**ஆர். அபிலாஷ்** (பிறப்பு: 1980) தமிழக எழுத்தாளர். புதினம், சிறுகதை, கவிதை, கட்டுரை, ஆகியன எழுதி வருகிறார். 2014ஆம் ஆண்டிற்கான சாகித்திய அகாதமியின் யுவ புரஸ்கார் விருதை “கால்கள்” என்ற புதினத்திற்காகப் பெற்றவர்.
# ஆர். அபிலாஷ்

## வாழ்க்கைக் குறிப்பு

### கல்வி

ஆர். அபிலாஷ் கன்னியாகுமரி மாவட்டம், பத்மநாபபுரத்தில் பி.என். ராமசந்திரன், வல்சலாகுமாரி ஆகியோருக்குப் பிறந்தார். இந்து வித்யாலயாவிலும், தக்கலை அரசு மேல்நிலைப்பள்ளியிலும் பள்ளிப்படிப்பை முடித்து, நாகர்கோவிலில் உள்ள ஸ்காட் கிறித்துவ கல்லூரியில் இளங்கலை ஆங்கிலமும் (1998-2001), சென்னை கிறித்துவக் கல்லூரியில் முதுகலை ஆங்கிலமும் (2002-04) படித்துப் பட்டம் பெற்றார்.
# ஆர். அபிலாஷ்

## வாழ்க்கைக் குறிப்பு

### பணி

2005 இல் பாளையங்கோட்டையில் உள்ள பி.எஸ்.என் பொறியியல் கல்லூரியில் ஆங்கில ஆசிரியராகப் பணியில் சேர்ந்தார். பின்னர் சிலகாலம் மாலைமலர், பி.ஐ பப்ளிகேஷன்ஸ் ஆகிய நிறுவனங்களில் துணை ஆசிரியராகப் பணியாற்றினார். 2009 முதல் 2012 வரை சென்னை குருநானக் கல்லூரியிலும், 2012 முதல் 2013 வரை எ. எம். ஜெயின் கல்லூரியிலும் ஆங்கில பேராசிரியராகப் பணியாற்றினார். இதன் பின் சென்னை பல்கலைக்கழகத்தில் ஆங்கிலத் துறையில் முழுநேர முனைவர் பட்ட ஆய்வில் ஈடுபட்டுள்ளார்.
# ஆர். அபிலாஷ்

## படைப்புகள்

ஆர். அபிலாஷ் 2007 முதல் இடைநிலை, சிறுபத்திரிகைகளான உயிர்மை, அமிர்தா, தாமரை, புதிய காற்று, புதிய பார்வை, தமிழ் பெமினா, காட்சிப்பிழை, அந்திமழை ஆகியவற்றில் கட்டுரை, சிறுகதை, கவிதை, மொழியாக்கம் ஆகிய படைப்புகளை வெளியிட்டு வருகிறார். 2014ஆம் ஆண்டு இவரது நாவலான “கால்கள்” சாகித்ய அகாதமியின் யுவ புரஸ்கார் விருதை வென்றது.
# ஆர். அபிலாஷ்

## படைப்புகள்

### புத்தகங்கள்

- இன்றிரவு நிலவின் கீழ் (ஹைக்கூ மொழியாக்கம்) - 2010 - உயிர்மை
- கிரிக்கெட்டின் மாறும் நிறங்கள் - கட்டுரைத் தொகுப்பு, 2011 - உயிர்மை
- கால்கள் (நாவல்) - 2012 - உயிர்மை
- புரூஸ் லீ: சண்டையிடாத சண்டை வீரன் - 2013 - உயிர்மை
- இன்னும் மிச்சமுள்ளது உனது நாள் - 2014 - உயிர்மை
# தினேப்பர் ஆறு

**தினேப்பர்** (*Dnieper*, , , ) ஐரோப்பாவின் முக்கியமான ஆறுகளில் ஒன்றாகும். இது உருசியாவின் வல்தாய் குன்றுகளில் உற்பத்தியாகி பெலருஸ், உக்ரைன் வழியாகப் பாய்ந்து கருங்கடலில் கலக்கிறது. உக்ரைன், பெலரசு ஆகிய இரு நாடுகளின் மிகப்பெரிய ஆறு இதுவே. ஐரோப்பாவின் நான்காவது பெரிய ஆறு. இதன் நீளம் 2,145 இல் இருந்து 2,201 கி.மீ. வரை இருக்கும் எனக் கணிக்கப்பட்டுள்ளது. இதன் வடிநிலப் பரப்பு 504,000 சதுரகி.மீ. ஆகும். இவ்வாற்றின் குறுக்கே பல அணைகளும் நீர்மின் நிலையங்களும் கட்டப்பட்டுள்ளன.
# தினேப்பர் ஆறு

## புவியியல்

இவ்வாறு உருசியாவில் 485 கி.மீ.-உம் பெலரசுவில் 700 கி.மீ.-உம் உக்ரைனில் 1,095 கி.மீ.-உம் பயணிக்கிறது. 504,000 சதுர கி.மீ. வடிநிலத்தில் 289,000 சதுர கி.மீ. உக்ரைனிலும், 118,360 சதுர கி.மீ. பெலரசியாவில் உள்ளது. இது உக்ரைனை கிழக்கு மேற்கு என இரு பாகமாகப் பிரித்துத் தெற்கு நோக்கிப் பாய்ந்து கருங்கடலில் கலக்கிறது. இந்த ஆறு உருசியாவின் வட மேற்கிலுள்ள உயர் நிலத்தில் உள்ள வால்டய் மலைகள் என்ற இடத்தில் கடல்மட்டத்திலிருந்து 220 மீட்டர் உயரத்தில் தோன்றுகிறது அங்கு இது சிறிய ஆறாகவே உள்ளது. 115 கி.மீ. தொலைவுக்கு இது பெலரசுக்கும் உக்ரைனுக்கும் எல்லையாக உள்ளது.
# எஸ். திருச்செல்வம்

**எஸ். திருச்செல்வம்** இலங்கையில் ஒரு சிறந்த ஊடகவியலாளர், அரசியல் ஆய்வாளர், இலக்கிய விமர்சகர், தேசிய செயற்பாட்டாளர், யாழ்ப்பாணத்திலிருந்து வெளிவந்த **முரசொலி** தினசரி பத்திரிகையின் பிரதம ஆசிரியர்.தற்போது புலம்பெயர்ந்து கனடாவில் வசிக்கிறார் கனடாவிலிருந்து வெளிவரும் 'தமிழர் தகவல்' இதழின் முதன்மை ஆசிரியரும் ஆவார்.
# எஸ். திருச்செல்வம்

## வெளியிட்ட நூல்கள்

- தமிழர் தகவல் 163
- தமிழர் தகவல்
- மகாகவி பாரதி
# எஸ். திருச்செல்வம்

## பெற்ற விருதுகள்

- 2012-ஒன்ராறியோ அரசின் ஜூன் கோல்வூட் ஞாபகார்த்த முதன்மைச் சாதனையாளர் விருது
# மனதில் உறுதி வேண்டும் (1987 திரைப்படம்)

**மனதில் உறுதி வேண்டும்** (*Manathil Urudhi Vendum*) 1987-இல் கே. பாலசந்தரின் எழுத்து, இயக்கத்தில் வெளிவந்த இந்தியத் தமிழ்த் திரைப்படமாகும். இத்திரைப்படம் நூறு நாட்கள் திரையிடப்பட்ட தமிழ்த் திரைப்படங்களில் ஒன்றாகும். வாழ்க்கையில் பல போராட்டங்களைச் சந்திக்கும் ஒரு செவிலியரின் கதை. குடும்பத்தில் ஓடிப்போகும் சகோதரி, சகோதரன் மரணம், கணவனின் விவாகரத்து என பல போராட்டங்களை ஒரு சேர சந்திக்கும் பெண்ணின் வாழ்க்கையை அடிப்படையாகக் கொண்டது இப்படத்தின் கதை. இத்திரைப்படத்தில் சுஹாசினி, எஸ். பி. பாலசுப்பிரமணியம், ரமேஷ் அரவிந்த், ஸ்ரீதர், விவேக், லலிதா குமாரி, சித்திரா, சந்திரகாந்த், யமுனா ஆகியோர் நடித்திருந்தனர். ரஜினிகாந்த், விஜயகாந்த், சத்யராஜ் ஆகியோர் விருந்தினர்களாக ஒரு பாடல் காட்சியில் நடித்தனர். இத்திரைப்படம் 1987 அக்டோபர் 21 அன்று வெளியிடப்பட்டது.
# மனதில் உறுதி வேண்டும் (1987 திரைப்படம்)

## கதை

நந்தினி என்ற கதாபாத்திரத்தில் சுஹாசினி நடித்த ஒரு செவிலியரின் கதையாகும். ஏழு உடன்பிறப்புகள், வேலையில்லாத பெற்றோர்கள் என அவரது மிகப்பெரிய குடும்பத்தில் ஒரே ஒரு வருமானம் ஈட்டுபவராக உள்ளார். விவாகரத்து, ஒரு சகோதரனை இழத்தல், ஓர் ஓடிப்போன சகோதரி, தோல்வியுற்ற இரண்டாவது காதல், உறுப்பு தானம் உள்ளிட்ட பல தடைகளை அவர் எதிர்கொள்கிறார். இவர் அவர்களைக் கண்ணியத்துடன் கையாளுகிறார்.
# மனதில் உறுதி வேண்டும் (1987 திரைப்படம்)

## நடிகர்கள்

இரசினிகாந்து, விசயகாந்து, சத்யராஜ் ஆகியோர் "வங்காளக் கடலே" என்ற பாடல் காட்சியில் நடித்திருந்தனர் .
# மனதில் உறுதி வேண்டும் (1987 திரைப்படம்)

## பாடல்கள்

இத்திரைப்படத்திற்கு இளையராஜா இசையமைத்திருந்தார். அனைத்துப் பாடல்களையும் கவிஞர் வாலி இயற்றினார்.
# ஊமை விழிகள் (1986 திரைப்படம்)

**ஊமை விழிகள்** (Oomai Vizhigal) 1986 ஆம் ஆண்டு ஆகத்து மாதம் 15 ஆம் தேதியன்று வெளிவந்த தமிழ் திரைப்படம் ஆகும். இதை ஆபாவாணன் என்ற திரைப்படக் கல்லூரி மாணவர் தன் கல்லூரி மாணவர்களை கொண்டு எடுத்தார். இதில் விஜயகாந்த் முதன்மையான வேடத்தில் நடித்தார். அருண் பாண்டியன், கார்த்திக், ஜெய்சங்கர், சரிதா, இரவிச்சந்திரன், மலேசியா வாசுதேவன், சந்திர சேகர், விசு, கிஷ்மு, சச்சு, சிறீ வித்யா, டிஸ்கோ சாந்தி, இளவரசி, தேங்காய் சீனிவாசன், சசிகலா போன்றோர் இதில் நடித்தார்கள். இது திகில் கலந்த படமாக வந்தது.
# ஊமை விழிகள் (1986 திரைப்படம்)

## கதை சுருக்கம்

சோழா பிக்னிக் வில்லேஜ் (இதன் உரிமையாளர் பி.ஆர்.கேயாக ரவிச்சந்திரன் நடித்துள்ளார்) என்ற இடத்திற்கு வரும் இளம்பெண்கள் பலர் மர்மமான முறையில் காணாமல் போகிறார்கள். அதை பற்றி விசாரிக்க வரும் செய்தியாளர் ராஜா அங்கு நிகழும் மர்மத்தை பற்றி துப்பு துலக்க ஆரம்பிக்கிறார். அவருக்கு துணை புரிகிறார்கள் 'தினமுரசு' செய்தி இதழின் உரிமையாளர் சந்திரனும் (ஜெய்சங்கர்), மாவட்ட காவல்துறை கண்காணிப்பாளர் தீன தயாளனும் (விஜயகாந்த்).
# ஊமை விழிகள் (1986 திரைப்படம்)

## நடிகர்கள்

- விஜயகாந்த் - தீனதயாளன் (காவல்துறை கண்காணிப்பாளர்)
- அருண் பாண்டியன் - விஜய்
- கார்த்திக் - ரமேஷ் (சிறப்புத் தோற்றம்)
- ஜெய்சங்கர் - சந்திரன்
- சரிதா -சுமதி
- இரவிச்சந்திரன் - பி. ஆர். கே.
- மலேசியா வாசுதேவன் - ராஜா
- சந்திரசேகர் - ராஜா
- விசு -ரத்தினசபாபதி
- சிறீ வித்யா
- டிஸ்கோ சாந்தி
- இளவரசி
- தேங்காய் சீனிவாசன்
- சசிகலா
# ஊமை விழிகள் (1986 திரைப்படம்)

## பாடல்கள்

இதில் பாடியிருப்பவர்கள் ஆபாவாணன், பி. பி. சீனிவாசு, ஜேசுதாசு, சசி ரேகா, எஸ். என். சுரேந்தர் . இப்படத்தின் அனைத்து பாடல்களையும் ஆபாவாணன் இயற்றினார்.  
| வ. ௭ண் | பாடல் | பாடகர்கள் | அளவு |  |
| --- | --- | --- | --- | --- |
| 1 | "கண்மணி நில்லு காரணம் சொல்லு" | எஸ். என். சுரேந்தர், பி. ௭ஸ். சசிரேகா | 4:46 |  |
| 2 | "மாமரத்து பூவெடுத்து மஞ்சம்" | எஸ். என். சுரேந்தர், பி. ௭ஸ். சசிரேகா | 4:30 |  |
| 3 | "ராத்திரி நேரத்து பூஜையில்" | பி. ௭ஸ். சசிரேகா | 4:35 |  |
| 4 | "தோல்வி நிலையென நினைத்தால்" | பி. பி. ஸ்ரீனிவாஸ், ஆபாவாணன் | 4:07 |  |
| 5 | "நிலைமாறும் உலகில்" | கே. ஜே. யேசுதாஸ் | 4:32 |  |
| 6 | "குடுகுடுத்த கிழவனுக்கு" | ஆபாவாணன், எஸ். என். சுரேந்தர் | 3:57 | } |
# அலோகம்

தவிர மற்ற அலோகங்கள், p-தொகுதி யில் அடுக்கப்பட்டுள்ளன. ஹீலியம், s-தொகுதி தனிமம் பொதுவாக மந்த வாயுக்களுக்கான பண்புகளைப் பெற்றிருப்பதால் நியானுக்கு மேலாக (p-தொகுதி) வைக்கப்பட்டுள்ளது.]]  
**அலோகம்** அல்லது **மாழையிலி** (*non-metal*) என்பது வேதியியலின்படி உலோகப் பண்புகளைப் பெற்றிருக்காத வேதியியல் தனிமங்கள் ஆகும். அலோகங்கள் எளிதில் ஆவியாகக் கூடியனவாகவும், வெப்பத்தையும் மின்சாரத்தையும் எளிதில் கடத்தாத காப்புப் பொருட்களாகவும், குறைவான நெகிழ்வுத் தன்மை கொண்டவையாகவும் காணப்படுகின்றன. வேதியியல் பண்புகளின் அடிப்படையில் இவை அதிக அயனியாக்கும் ஆற்றல் மற்றும் இலத்திரன் கவர் ஆற்றல் மதிப்புகளைக் கொண்டுள்ளன. அலோகங்கள் ஏனைய தனிமங்கள் அல்லது சேர்மங்களுடன் வினைபுரியும் போது இலத்திரன்களைப் பெற அல்லது பகிர்ந்து கொள்ள முனைகின்றன.  
தனிம அட்டவணையில் சுமார் எண்பதிற்கும் மேலானவை உலோகங்கள் ஆகும். ஆனால், 17 தனிமங்களே பொதுவாக அலோகங்களாக வகைப்படுத்தப்பட்டுள்ளன. இவற்றுள் பெரும்பாலானவை வாயுக்கள். (ஐதரசன், ஈலியம், நைட்ரசன், ஆக்சிசன், புளோரின், நியான், குளோரின், ஆர்கான், கிரிப்டான், செனான் மற்றும் ரேடான்) புரோமின் மட்டும் திரவநிலையில் உள்ளது. கார்பன், பாஸ்பரஸ், கந்தகம், செலினியம் மற்றும் அயோடின் போன்ற வெகுசில அலோகங்கள் திடநிலையில் காணப்படுகின்றன.  
தனிம அட்டவணையில் உள்ள ஒவ்வொரு தனிமத்தையும் இயற்பியல் வேதியியல் பண்புகளின் அடிப்படையில் ஒன்று உலோகமாகவோ அல்லது அலோகமாகவோ வகைப்படுத்த முடியும். ஒருசில தனிமங்கள் இரண்டிற்கும் இடைப்பட்ட பண்புகள் கொண்டுள்ளன. அவை மாழையனை (மாழை போன்றவை) எனப்படும்.
# அலோகம்

## அலோகங்கள்

- ஐதரசன்
- நெடுங்குழு 14ல்: கரிமம்
- நெடுங்குழு 15ல்: நைதரசன், பாசுபரசு
- நெடுங்குழு 16ல் உயிர்வளிக்குழுவைச் சேர்ந்தவை: ஆக்சிசன், கந்தகம், செலீனியம்
- நெடுங்குழு 17ல் எல்லாத் தனிமங்களும் - உப்பீனிகள் (ஆலசன்கள்)
- நெடுங்குழு 18ல் எல்லாத் தனிமங்களும் - நிறைவுடை வளிமங்கள் (Noble gases)  
=அலோகங்களின் பண்புகள்==
உலோகம், அலோகம் என்னும் பாகுபாட்டுக்குத் துல்லியமான வரையறைகள் ஏதும் இல்லை. அலோகங்களின் பொதுவான பண்புகள் கீழே காட்டப்பட்டுள்ளன:  
1. வெப்பத்தையும், மின்னாற்றலையும் அவ்வளவாகக் கடத்தா (வெப்ப, மின், வன்கடத்திகள்)
1. இவை காடி ஆக்சைடுகளாகும் (ஆனால் மாழைகளோ கார ஆக்சைடுகள் ஆகும்)
1. திண்மநிலையில் பளபளப்பு ஏதும் இல்லாமலும் (மங்கியதாகவும்), வளையாமல் எளிதில் உடையக்கூடியதாகவும் இருக்கும். (மாழைகள் பளபளம்மாகவும், வளைந்து கொடுக்கவும், தட்டி, கொட்டி நீட்சி பெறச் செய்ய வல்லதாகவும் இருக்கும்)
1. அடர்த்திக் குறைவானது (மாழைகளைக் காட்டிலும்)
1. குறைந்த உருகுநிலைகளும் கொதிநிலைகளும் கொண்டவை
1. அதிக எதிர்மின்னிப்பிணைவீர்ப்பு (electronegativity) கொண்டவை.
# ஜிரோ

**ஜிரோ** இந்தியாவின் அருணாச்சலப் பிரதேசத்தில் அமைந்துள்ள மலைப்பகுதி ஆகும். தலைநகர் இடாநகரிலிருந்து 150 கி.மீ தொலைவில் அமைந்துள்ளது. யுனெஸ்கோவின் உலகப் பாரம்பரிய இடமாக இதனை இடம் பெறச்செய்ய இந்தியத் தொல்லியல் துறை முயற்சியெடுத்து வருகிறது.  
அபதானி பழங்குடி மக்கள் இப்பகுதியில் வசித்துவருகின்றனர். இப்பழங்குடியினர் ஒரே பகுதியில் நிலைத்து வசிக்கும் குணம் கொண்டோர். அபூர்வமான ஆர்சிட் வகை பூக்கள் இப்பகுதியில் பூக்கின்றன.
# ஜிரோ

## பெரிய சிவலிங்கம்

ஜூலை 2004 ஆம் ஆண்டு இங்கு கண்டுபிடிக்கப்பட்ட சித்தேஸ்வர்நாத் கோயிலின் சிவலிங்கம் மிகப்பெரியது. பிரேம் சுபா எனும் நேபாளியால் மரம் வெட்டுகையில் கண்டுபிடிக்கப்பட்டது.இந்த சிவலிங்கத்தின் வரலாறு சிவபுராணத்தில் கூறப்பட்டுள்ளது.
# ஜிரோ

## புவியியல் அமைப்பு

அருணாச்சலப் பிரதேசத்தின் பழைமையான நகரான ஜீரோ கீழ் சுபன்சிரி மாவட்டத்தில் அமைந்துள்ளது.
# ஜிரோ

## மக்கள்தொகை

2001 ஆம் ஆண்டின் மக்கள்தொகைக் கணக்கெடுப்பின்படி இங்கு மக்கள்தொகை 12,289. இதில் ஆண்கள் 52% பெண்கள் 48%. 17% பேர் ஆறு வயதிற்குக் கீழுள்ள குழந்தைகள்.
# ஜிரோ

## கல்வி

அருணாச்சலப் பிரதேசத்தின் அதிக அளவு பள்ளிகள் இங்கமைந்துள்ளன.
# அக்கரை சுப்புலட்சுமி

**அக்கரை சுப்புலட்சுமி ** (ஆங்கிலம்: Akkarai S. Subhalakshmi) இந்தியாவின் தமிழ்நாட்டின் நாகர்கோவில் அருகேயுள்ள சுசிந்திரம் ஊரின் அக்கரையைச் சார்ந்த பாரம்பரிய கருநாடக வயலின் இசைக் கலைஞர் ஆவார். இவரது சகோதரி சுவர்ணலதாவும் வயலின் இசைக்கலைஞர் ஆவார். இவரின் தந்தை *அக்கரை சுவாமிநாதன்* எனும் வயலின் இசைக்கலைஞர். சுப்புலட்சுமியின் தாத்தா சிவசுப்ரமணியன் வாய்ப்பாட்டு மற்றும் வயலின் இசைக் கலைஞர் ஆவார். இவர் கருநாடக சங்கீதப் பாடல்களும் இயற்றியுள்ளார்.
# அக்கரை சுப்புலட்சுமி

## இசைப் பணி

இவர் இந்தியா மட்டுமல்லாது உலகின் பல நாடுகளில் வயலின் இசைக் கச்சேரி செய்து வருகிறார். சிங்கப்பூர், ஐக்கிய அமெரிக்கா, கனடா. ஜெர்மனி, இத்தாலி, தென் கொரியா, இலங்கை, ஆஸ்திரேலியா உட்பட இன்னும் பல நாடுகளில் கச்சேரிகள் செய்து வருகிறார்.  
இவர் தனியாகவும் குழுவினரோடும் இசைக் கச்சேரிகள் செய்து வருகிறார். குழுக் கச்சேரிகளில் கருநாடக இசைப் பாடகர் பாலமுரளிகிருஷ்ணா, ஆர். கே. ஸ்ரீகண்டன், சித்ரவீணை ரவிகிரண், டி. வி. கோபாலகிருஷ்ணன், என். ரமணி ஆகியோருடைய நிகழ்ச்சிகளில் வயலின் வாசித்துள்ளார்.
இவர் *கீரவாணி* எனும் பெயரில் இசைத்தொகுப்பும் வெளியிட்டுள்ளார்.
# அக்கரை சுப்புலட்சுமி

## விருதுகள்

- கலா பூஷன் (Kala Bhushan)
- கலா ஶ்ரீ (Kala Shree)
- சங்கீத விஷாரதா (Sangeethavisharada)
- ராஜீவ் காந்தி புரஸ்கார் (Rajiv-Gandhi Puraskar)
- ராஜீவ் காந்தி இளையோர் விருது (Rajiv Gandhi Youth Award)
- இசைக்குயில் (Isai-Kuil)
- தில்லி மாநில விருது (Delhi State First Award)
- மியூஸிக் அகெடமி விருது (Outstanding young violinist award from The Music Academy (1999 and 2001))
- கவநத்தையீர்த்த குழந்தைக் கலைஞர் விருது (Inspiring Child Artist Award from Valayapatti Nadaayala (1999))
- விமரிசகர் கே.எஸ். மகாதேவன் விருது (Critic K.S. Mahadevan Award from Narada Gana Sabha (2000))
- சிறந்த கலைஞர் விருது (The Best Performance Award from The Music Academy (2000))
- சிறந்த வயனில் இசைக் கலைஞர் விருது (The Best Violinist Award from The Indian Fine Arts Society (2001))
- சிறந்த வயனில் இசைக் கலைஞர் விருது-சுஜாதா விகடனில் (The Best Violinist of the year 2001 has been awarded by the writer Sujatha in Anandha Vikatan)
- இளையோர் தகுதியாளர் விருது (The Youth Merit Award 2002 has been awarded by The Rotary Club of Madras Industrial City)
- இளையோருக்காக கலா பாரதி விருது (The Yuva Kala Bharathi Award has been awarded by Bharat Kalachar (2002).)
- உஸ்தாத் பிஸ்மில்லா கான் யுவ புரஸ்கார் விருது (The Ustad Bismillah Khan Yuva Puraskar award from the Sangeet Natak Akademy (2007))
- வாணி கலா நிபுணா (Vani Kala Nipuna (2012))
- கல்கி கிருஷ்ணமூர்த்தி நினைவு விருது (The Kalki Krishnamurthy Memorial Award (2007))
- சண்முக சிரோன்மணி விருது (The Shanmukha Shiromani Award)
- கலா ரத்னா விருது (Kala Rathna from The Cleveland Aradhana Committee, 2013)
# அக்கரை சுப்புலட்சுமி

## இணையதளம்

அதிகாரப் பூர்வ இணையத்தளம்.